text: [{"text_idx": "#000006", "text": "Hondbo\u0301ltsfelagi\u00f0 Stj\u00f8rnan kann i\u0301 dag a\u0301sanna sannleikan i\u0301 hesum ofta s\u00f8gdu or\u00f0um. Ta\u00f0 eru nemmiliga ikki fj\u00f8lmi\u00f0lar, Neistin ella fo\u0301lk u\u0301r Su\u00f0urstreymoy, sum eru st\u00f8rsta ho\u0301ttanin mo\u0301ti felagnum. Tann ho\u0301ttanin kemur u\u0301r egnum rekkjum."}, {"text_idx": "#000007", "text": "Ja\u0301nkasligi atbur\u00f0urin hja\u0301 nevndini i\u0301 felagnum i\u0301 sambandi vi\u00f0 Barbaru Brauer ma\u0301li\u00f0 er no\u0301g ringur i\u0301 s\u00e6r sja\u0301lvum, men i\u0301 dag ber av."}, {"text_idx": "#000009", "text": "Nu\u0301 a\u0301gangurin a\u0301 felag okkara er sto\u0301rur, samstundis sum fm-finalurnar hja\u0301 kvinnunum standa fyri framman, er umra\u0301\u00f0andi at vit standa saman um felagi\u00f0 og ikki minst kvinnurnar. Vit vilja ti\u0301 vi\u00f0 hesum heita a\u0301 klaksvi\u0301ksingar og nor\u00f0oyingar allar um mannstekir at m\u00f8ta upp til fm-finalurnar fyri at stu\u00f0la okkara kvinnum."}, {"text_idx": "#000010", "text": "Hv\u00f8r motivatio\u0301nin fyri hesari u\u0301tmelding er, skilji eg als ikki. Vi\u00f0 at draga hetta ke\u00f0iliga ma\u0301l inn i\u0301 finalustri\u0301\u00f0i\u00f0, gevur man \u00f8llum si\u00f0iligum stj\u00f8rnufjepparum ein risasto\u0301ran trupulleika."}, {"text_idx": "#000011", "text": "U\u0301tmeldingin er heilt grei\u00f0, her ver\u00f0ur beinlei\u00f0is lagt upp til, at um man heldur ta\u00f0 er ok at ro\u0301pa o\u0301kv\u00e6misor\u00f0 eftir \u00f8\u00f0rum leikarum, so skal man koma i\u0301 h\u00f8llina, fyri at stu\u00f0la hesum."}, {"text_idx": "#000012", "text": "Hetta setur no\u0301gvu si\u00f0uligu leikararnar, og si\u00f0uligu fjeppararnar i\u0301 sera ke\u00f0iliga st\u00f8\u00f0u, ti\u0301 sja\u0301lvandi vilja tey stu\u00f0la si\u0301num felagi, i\u00f0 tey eru errin av. Men nu\u0301 ver\u00f0ur ta\u00f0 sett upp, sum eitt stu\u00f0ulsa\u0301tak fyri o\u0301fantaligheitum ."}, {"text_idx": "#000013", "text": "Eg havi ikki or\u00f0 fyri hvussu o\u0301heppin hendan samantvinning er. Eg havi sja\u0301lvur fjeppast um Stj\u00f8rnuna i\u0301 fleiri a\u0301r, ti\u0301 ein eg kenni, sum sp\u00e6ldi har, og eg kann siga beint u\u0301t, at um vi\u00f0komandi enn sp\u00e6ldi har, so sto\u0301\u00f0 eg i\u0301 einari st\u00f8\u00f0u, har eg fegin vildi stu\u00f0la henni, men ikki kundi fari i\u0301 h\u00f8llina, ti\u0301 stu\u00f0ulsbo\u0301lkurin leggur upp til, at eg harvi\u00f0 stu\u00f0li kynsligari ni\u00f0urgering."}, {"text_idx": "#000014", "text": "Uha uha, man ma\u0301 ro\u0301sa Kringvarpinum fyri gj\u00f8llu ly\u0301singina av ma\u0301linum, ta\u0301 neistaleikarin Barbara Brauer var\u00f0 ni\u00f0ra\u00f0 av einum sera o\u0301fantaligum a\u0301sko\u00f0ara hja\u0301 Stj\u00f8rnuni i\u0301 Klaksvi\u0301k. Men i\u0301 sama vi\u00f0fangi ma\u0301 man hyggja undrandi at atbur\u00f0inum hja\u0301 Stj\u00f8rnuni, i\u00f0 hevur takla ma\u0301li\u00f0 so illa, sum til ber."}, {"text_idx": "#000017", "text": "Ta\u00f0 sum er so \u00f8giliga skelkandi i\u0301 hesari ni\u00f0urst\u00f8\u00f0u er hetta broti\u00f0:"}, {"text_idx": "#000018", "text": "Undir blogginum hja\u0301 m\u00e6r fyrradagin, var sto\u0301rt kjak, um Stj\u00f8rnan veruliga hev\u00f0i nokta hendingina, og um hvussu hetta ber til. Nu\u0301 stendur ta\u00f0 pu\u0301ra greitt, forma\u00f0urin hevur gu\u00f0-hja\u0301lpe-me luttiki\u00f0 i\u0301 ni\u00f0ringini."}, {"text_idx": "#000020", "text": "Eg havi ikki or\u00f0 fyri, hvussu langt u\u0301ti hetta er, og undriat a\u0301, at fremsta kvinnuliga hondbo\u0301ltsfelagi\u00f0 hesi seinastu a\u0301rini kann liva vi\u00f0 hesum. Hvussu ber til, at hesein perso\u0301nur enn er forma\u00f0ur har?"}, {"text_idx": "#000022", "text": "Dagur og vika bar i\u0301 kv\u00f8ld ti\u0301\u00f0indini, at hondbo\u0301ltsfelagi\u00f0 Stj\u00f8rnan var fri\u0301kent i\u0301 einum r\u00e6ttiliga o\u0301fantaligum ma\u0301li, i\u00f0 setur f\u00f8royskan hondbo\u0301lt i\u0301 ringt ljo\u0301s, og ho\u0301ast HSF eigur a\u0301byrgdina fyri va\u0301naligu regluger\u00f0ini, so eigur Stj\u00f8rnan a\u0301byrgdina fyri, at ma\u0301li\u00f0 er blivi\u00f0 so pi\u0301nligt."}, {"text_idx": "#000023", "text": "Fyrst ein stutt ly\u0301sing av ma\u0301linum. Undir dysti millum Stj\u00f8rnuna og Neistan ro\u0301pti ein Stj\u00f8rnua\u0301sko\u00f0ari, at Neistin skuldi taka handan mannin av v\u00f8llinum, vi\u0301sandi til Neistaleikaran Barbaru Brauer. Hesin opinbart minnimenti nor\u00f0oyingurin bleiv vi\u00f0 at ro\u0301pa, eitt nu\u0301 at hon hoyrdi heima a\u0301 mansli\u00f0num, sja\u0301lvt eftir at hja\u0301lparvenjarin hja\u0301 Neistanum tala\u00f0i at, helt a\u0301gangurin fram. Alt hetta var fest a\u0301 film og seinni vi\u0301st i\u0301 sjo\u0301nvarpinum."}, {"text_idx": "#000024", "text": "Neistin k\u00e6rdi hendingina, men k\u00e6ran er nu\u0301 avvi\u0301st, ti\u0301 myndauppt\u00f8kur bert kunnu bru\u0301kast i\u0301 sambandi vi\u00f0 har\u00f0skapsma\u0301l, og me\u00f0an Neistin \u201cpa\u0301sto\u0301\u00f0\u201d, at hendingin fo\u0301r fram sum uppt\u00f8kan vi\u0301sur, so sigur Stj\u00f8rnan, at hetta ikki hendi. Ti\u0301 var ta\u00f0 samb\u00e6rt hondbo\u0301ltssambandinum pa\u0301standur mo\u0301ti pa\u0301standi, og kundi ti\u0301 ikki revsast. Hetta er sja\u0301lvandi i\u0301 tra\u0301 vi\u00f0 regluger\u00f0ina, og hana skal HSF fylgja.\nVi\u00f0 ti\u0301 justitsi, i\u00f0 vit hava s\u00e6\u00f0 i\u0301 eitt nu\u0301 fo\u0301tbo\u0301lti og kappro\u0301\u00f0ri seinastu a\u0301rini, er hetta ikki serliga yvirraskandi, ti\u0301 opinbart kann man n\u00e6stan ikki revsast i\u0301 f\u00f8royskum i\u0301tro\u0301tti. Eg vo\u0301ni, at ta\u00f0 at Dagur og Vika fokuserar uppa\u0301 hetta, ger at regluger\u00f0in ver\u00f0ur broytt, ti\u0301 hetta er ikki a\u0301litisvekjandi fyri f\u00f8royskan hondbo\u0301lt."}, {"text_idx": "#000027", "text": "Ta\u00f0 er m\u00e6r pu\u0301ra o\u0301skilligt, at Stj\u00f8rnan ikki beinanvegin burturvi\u0301sur a\u0301sko\u00f0aranum og tekur fra\u0301st\u00f8\u00f0u fra\u0301 atbur\u00f0inum, ta\u00f0 er ta\u00f0 einasta r\u00e6tta at gera i\u0301 einum ti\u0301li\u0301kum ma\u0301li."}, {"text_idx": "#000028", "text": "Huglei\u00f0ingar eftir sorgarleikin i\u0301 Virginia Tech"}, {"text_idx": "#000031", "text": "Nu\u0301 hendi ta\u00f0 aftur, ein n\u00e6mingur misti tamarhald a\u0301 kenslunum og skeyt fra\u0301 hond. 32 n\u00e6mingar og l\u00e6rarar lo\u0301gu eftir a\u0301. Hesafer\u00f0 var ta\u00f0 i\u0301 Virgina Tech, at sorgarleikurin fo\u0301r fram. Kring allan heim eru fo\u0301lk skelka\u00f0i, og standa spyrjandi um hvussu ti\u0301li\u0301kt kann henda? Hvi\u0301 ein ma\u00f0ur, i\u00f0 er so illa fyri ikki f\u00e6r n\u00f8ktandi hja\u0301lp? Hvi\u0301 hann sleppur at fara inn i\u0301 ein handil at keypa va\u0301pn? og no\u0301gv onnur hvi\u0301. Ta\u00f0 er l\u00e6tta at siga, at Seung-Hui Cho var svakur, og at hetta saman vi\u00f0 lagaligu va\u0301pnalo\u0301gga\u0301vuni var ors\u00f8k til sorgarleikin. Hetta er sja\u0301lvandi eisini lutvi\u0301st r\u00e6tt, men vit eiga eisini at hyggja inneftir, og vita um vit kunnu l\u00e6ra okkurt av hesum, og kanska ennta\u0301 hugsa, um naka\u00f0 ti\u0301li\u0301kt kundi hent i\u0301 okkara sku\u0301lum. Eg eri i\u0301 \u00f8llum f\u00f8rum ikki sannf\u00f8rdur um, at ti\u0301li\u0301kt ikki kundi hent hja\u0301 okkum."}, {"text_idx": "#000034", "text": "Eg havi longu a\u0301\u00f0ur greitt fra\u0301 um mi\u0301n trupla flokk, og um hvussu eg minnist mi\u0301nar sku\u0301ladagar sum eitt helviti. I\u0301 mi\u0301num fyrsta Afturhvarvi\u00f0 skriva\u00f0i eg solei\u00f0is: \u201cTa\u00f0 var ta\u0301, at eg skilti, at eg noyddist at verja meg a\u0301 onkran ha\u0301tt.... Eg visti, at skuldi eg fa\u0301a fri\u00f0, ma\u0301tti eg hava eitt va\u0301pn. Eg visti av royndum hja\u0301 einum, sum var illa happa\u00f0ur i\u0301 einum eldri flokki, at ta\u00f0 ikki loysti seg at taka kni\u0301v vi\u00f0.\u201d Well, eg skriva\u00f0i hatta afturhvarvi\u00f0 a\u0301\u00f0renn sorgarleikin a\u0301 Virgina Tech, og ho\u0301ast eg v\u00e6l kenni til ti\u0301li\u0301kar sorgarleikir, so sum tann i\u0301 Columbine, ta\u0301 tveir ungir menn drupu 12 fo\u0301lk og s\u00e6rdu 24 onnur i\u0301 sku\u0301la si\u0301num. Men eg hugsa\u00f0i ikki um hetta. Ta\u0301 eg skriva\u00f0i um mi\u0301n t\u00f8rv fyri at koma i\u0301 sku\u0301la vi\u00f0 va\u0301pni. Men ta\u0301 eg sat og hugdi, at eini av teimum no\u0301gvu sendingunum i\u0301 sjo\u0301nvarpinum um Seung-Hui Cho og um mor\u00f0ini a\u0301 sku\u0301lanum, so komu minnini um mi\u0301na sku\u0301lati\u0301\u00f0 aftur til mi\u0301n."}, {"text_idx": "#000037", "text": "Eg minnist tild\u00f8mis tilbur\u00f0in, sum eg skriva\u00f0i um i\u0301 fyrsta Afturhvarvinum, ta\u0301 ein n\u00e6mingur hev\u00f0i kni\u0301v vi\u00f0 i\u0301 sku\u0301la. I\u0301 no\u0301gvar dagar var hann arga\u00f0ur, og hann hev\u00f0i eitt sera eksplosivt sinnalag, og henda dagin hev\u00f0i hann tiki\u00f0 ein dolk vi\u00f0. Onkur bo\u00f0a\u00f0i gongvaktini fra\u0301, og ta\u00f0 gj\u00f8rdist til ein bardaga millum n\u00e6mingin og ein l\u00e6rara mitt a\u0301 gongini i\u0301 sku\u0301lanum. Ta\u00f0 sa\u0301 o\u0301gvisligt u\u0301t, og kundi l\u00e6tt veri\u00f0 gingi\u00f0 verri. Hetta var ein n\u00e6mingur, i\u00f0 var\u00f0 illa happa\u00f0ur, hev\u00f0i o\u0301st\u00f8\u00f0ug vi\u00f0urskifti kring seg, og sum ikki hev\u00f0i ney\u00f0ugt sa\u0301larligt yvirskot. Hann vildi vera tann sto\u0301ri, og hev\u00f0i ein l\u00e6rari ikki vi\u00f0 vanda fyri egnum li\u0301vi fingi\u00f0 kni\u0301vin fra\u0301 honum, so kundi hetta veri\u00f0 enda\u00f0 sum ein sorgarleikur."}, {"text_idx": "#000038", "text": "Eg havi alti\u0301\u00f0 vita hvar, eg kundi fa\u0301a fatur a\u0301 skotva\u0301pnum i\u0301 F\u00f8royum. Byrsur til fuglavei\u00f0u ella haruvei\u00f0u, riflur og anna\u00f0, hava veri\u00f0 i\u0301 no\u0301gvum av teimum heimunum, i\u00f0 eg eri komin i\u0301. Tankin at bru\u0301ka hesi, hevur onganti\u0301\u00f0 veri\u00f0 i\u0301 mi\u0301num huga, men um atgongd til va\u0301pn er partur av ors\u00f8k til dra\u0301pini i\u0301 Virgina Tech og Columbine, so hava vit ein trupulleika, ti\u0301 no\u0301gv f\u00f8roysk b\u00f8rn hava atgongd til va\u0301pn, eisini til skotva\u0301pn."}, {"text_idx": "#000040", "text": "Men i\u0301 mi\u0301nari ver\u00f0 eru va\u0301pnany\u0301tslan og dra\u0301pini i\u0301 veruleikanum bert avlei\u00f0ingar. Ver\u00f0a menniskju kroyst no\u0301g no\u0301gv, so reagera tey, og ver\u00f0a a\u0301vi\u0301s menniskju kroyst, so kann reaktio\u0301nin gerast sera o\u0301gvislig. Eg var sja\u0301lvur i\u0301 mi\u0301ni sku\u0301lati\u0301\u00f0 somiki\u00f0 kroystur, at eg to\u0301k va\u0301pn vi\u00f0 i\u0301 sku\u0301lan. Fyri mi\u0301tt vi\u00f0komandi var talan um eina jarnketu, fyri hin dreingin var ta\u00f0 ein kni\u0301vur. Kanska fyri onkran annan er ta\u00f0 ein byrsa, so um eg skal meta um, ti\u0301li\u0301kir sogarleikir kundu hent i\u0301 F\u00f8royum, so eri eg als ikki i\u0301 iva, ta\u00f0 kundu teir saktans i\u0301 \u00f8llum f\u00f8rum i\u0301 mi\u0301nari sku\u0301lati\u0301\u00f0. Skulu vit sleppa undan ti\u0301li\u0301kum, mugu vit verja okkara b\u00f8rn, ikki lata tey gerast offur fyri happing, og royna at hja\u0301lpa teimum inn i\u0301 felagsskapin. Ta\u00f0 gj\u00f8rdi eingin i\u0301 mi\u0301num d\u00f8gum, men eg vo\u0301ni sanniliga, at st\u00f8\u00f0an er vor\u00f0in betur nu\u0301 a\u0301 d\u00f8gum."}, {"text_idx": "#000044", "text": "Eg havi gro\u0301pa\u00f0 og leita\u00f0 i\u0301 dulvitskuni, vi\u00f0 ti\u0301 u\u0301rsliti, at onkur minni eru komin fram. Alt er bry\u0301nt av ti\u0301\u00f0arinnar tonn. Ivaleyst heldur lita\u00f0 og i\u0301 einum vavgreyti."}, {"text_idx": "#000047", "text": "Okkara flokkur i\u0301 Venjingarsku\u0301lanum var ein trupul flokkur, ella ein problemklassi, sum ta\u00f0 nokk var\u00f0 kalla\u00f0 ta\u0301. I\u0301 sjeynda flokki fekk floksl\u00e6rarin hja\u0301 okkum no\u0301g miki\u00f0. Hesin eldri ma\u00f0ur hev\u00f0i mist tamarhald a\u0301 okkum og orka\u00f0i ikki stri\u0301\u00f0i\u00f0 longur. Hann vildi sleppa av vi\u00f0 okkum. Upprunaliga hev\u00f0i hann tiki\u00f0 okkum fra\u0301 einum \u00f8\u00f0rum l\u00e6rara, i\u00f0 heldur ikki orka\u00f0i okkum longur, n\u00f8kur a\u0301r frammanundan. Eingin av teimum l\u00e6rarum, i\u00f0 kendu okkum, vildi taka hendan flokkin, vit vo\u0301ru ov str\u00e6vin. Ein ny\u0301klaktur l\u00e6rari av l\u00e6rarasku\u0301lanum byrja\u00f0i hetta a\u0301ri\u00f0 i\u0301 Venjingarsku\u0301lanum, og sku\u0301lalei\u00f0slan gav henni henda truplasta flokkin i\u0301 sku\u0301lanum. Hon var fitt, pen og ljo\u0301sh\u00e6rd og ikki so \u00f8giliga no\u0301gv eldri enn vit. Ney\u00f0ardy\u0301ri\u00f0 a\u0301na\u00f0i ikki, hvat hon hev\u00f0i i\u0301 v\u00e6ntu."}, {"text_idx": "#000049", "text": "Vit vo\u0301ru 3 n\u00e6mingar, sum vanliga sto\u0301\u00f0u fyri skotum, ta\u0301 happa\u00f0 var\u00f0. Ta\u00f0 var eitt sindur i\u0301 ti\u0301\u00f0arskei\u00f0um, og byrjanin av 8. flokki var mi\u0301tt ti\u0301\u00f0arskei\u00f0. Eg var\u00f0 l\u00e6stur inni i\u0301 ska\u0301pum i\u0301 fri\u0301korterum, og ta\u0301 eg ikki var ta\u00f0, var\u00f0 eg happa\u00f0ur ella buka\u00f0ur. Minnist serliga v\u00e6l eitt fri\u0301korter. Ta\u00f0 var inni i\u0301 okkara sku\u0301lastovu a\u0301 ni\u00f0astu gongd i\u0301 Venjingarsku\u0301lanum. Teir vanligu dreingirnir l\u00f8gdu a\u0301 meg. Teir hildu m\u00e6r ni\u00f0ri, kroystu andliti\u00f0 ni\u00f0ur i\u0301 go\u0301lvi\u00f0 solei\u00f0is, at eg ikki fekk vent m\u00e6r. Eg hoyrdi onkran tendra ein tendrara, eg f\u00f8ldi hitan og lukta\u00f0i svi\u00f0in ha\u0301r. Eg var r\u00e6\u00f0slusligin, hugsa\u00f0i:"}, {"text_idx": "#000050", "text": "\u2013 Teir seta eld a\u0301 ha\u0301ri\u00f0 a\u0301 m\u00e6r! Eg fo\u0301r at gra\u0301ta.. Teir sleptu m\u00e6r og flentu at m\u00e6r. Tann, sum hev\u00f0i tendraran, hev\u00f0i svi\u00f0i\u00f0 ha\u0301r a\u0301 si\u0301num egna armi. Hann hev\u00f0i ikki sett eld a\u0301 meg, men sto\u0301\u00f0 har og flenti."}, {"text_idx": "#000051", "text": "Ta\u00f0 var ta\u0301, at eg skilti, at eg noyddist at verja meg a\u0301 onkran ha\u0301tt. Eg fekk onga hja\u0301lp fra\u0301 l\u00e6rarunum, systkini hja\u0301 m\u00e6r vo\u0301ru so miki\u00f0 sto\u0301r, at tey ikki gingu i\u0301 sku\u0301lanum longur, og mi\u0301nir bestu vinir gingu i\u0301 \u00f8\u00f0rum sku\u0301lum. Eg var farin at ganga til Jiu-Jitsu, men eg dugdi ikki no\u0301g v\u00e6l til at verja meg i\u0301mo\u0301ti flokkum av a\u0301lopsmonnum. Eg visti, at skuldi eg fa\u0301a fri\u00f0, ma\u0301tti eg hava eitt va\u0301pn. Eg visti av royndum hja\u0301 einum, sum var illa happa\u00f0ur i\u0301 einum eldri flokki, at ta\u00f0 ikki loysti seg at taka kni\u0301v vi\u00f0. Eg hev\u00f0i heldur ikki hug til veruliga at ska\u00f0a nakran. Ella ta\u00f0 hev\u00f0i eg nokk, men eg visti, at ta\u00f0 ikki var gongd lei\u00f0. Eg vildi bara hava eitt va\u0301pn, i\u00f0 hja\u0301lpti vi\u00f0 at halda a\u0301lopsmonnum burtur. Heima fann eg eina jarnketu. Hon var ikki serliga tung, kundi liggja i\u0301 jakkalummanum, uttan at hon sa\u0301st. Men samstundis var hon no\u0301g tung til, at man fekk ilt, um man var\u00f0 sligin vi\u00f0 henni. Ketan var fullkomiliga perfekt til endama\u0301li\u00f0. Eg var ikki li\u0301ka bangin, ta\u0301 eg fo\u0301r i\u0301 sku\u0301la morgunin eftir."}, {"text_idx": "#000052", "text": "I\u0301 fri\u0301korterinum n\u00e6rka\u00f0ust nakrir av teimum og \u00e6tla\u00f0u at loypa a\u0301 meg. Eg to\u0301k ketuna og sveiggja\u00f0i eftir teimum. Teir hildu seg burtur. Hetta gekk fi\u0301nt. Ta\u0301 fri\u0301korteri\u00f0 var av, klaga\u00f0i onkur av teimum til floksl\u00e6raran um, at eg hev\u00f0i eina ketu. Henda unga og fitta kona gj\u00f8rdi, sum ivaleyst flest allir r\u00e6ttsikta\u00f0ir l\u00e6rarar h\u00f8vdu gj\u00f8rt. Hon to\u0301k ketuna fra\u0301 m\u00e6r. Men alt, i\u00f0 eg sa\u0301, var, at ta\u0301 eg hev\u00f0i trupulleikar, fekk eg onga hja\u0301lp, men um eg vardi meg, so hja\u0301lpti hon teimum, sum vildu sleppa at buka meg. Eg var verjuleysur. Eg visti, at n\u00e6sta fri\u0301korter fo\u0301r eg veruliga at fa\u0301a ta\u00f0 afturl\u00f8nt. Eg var desperatur! Eg ma\u0301tti hava ketuna aftur! Eg ma\u0301tti fa\u0301a verju!"}, {"text_idx": "#000054", "text": "\u2013 Tu\u0301 f\u00e6rt taskuna, viss eg fa\u0301i ketuna, seg\u00f0i eg."}, {"text_idx": "#000055", "text": "Hvat si\u0301\u00f0an hendi minnist eg ikki. Eg veit, at eg fekk ikki ketuna aftur. Hetta er mi\u0301tt si\u0301\u00f0sta minni av Venjingarsku\u0301lanum."}, {"text_idx": "#000058", "text": "Klokkan ringdi inn til fyrsta ti\u0301ma eftir d\u00f8gura. Eg og Elisabeth to\u0301ku taskurnar og fo\u0301ru inn. Flokksstovan var n\u00e6stan to\u0301m. P\u00e6tur, sum var l\u00e6rarin i\u0301 rokning, sat a\u0301 pultinum og bi\u0301\u00f0a\u00f0i tolin. Allar genturnar da\u0301mdu hann ordiliga v\u00e6l. Hann var nokkso ungur, og so sa\u0301 hann eisini gott u\u0301t. Hann hev\u00f0i sp\u00e6lt vi\u00f0 HB i\u0301 fyrstu deild inntil fyri tveimum a\u0301rum si\u0301\u00f0an. So dreingirnir da\u0301mdu hann eisini. Eg fann roknibo\u0301kina fram. Eg hev\u00f0i gj\u00f8rt sku\u0301lting saman vi\u00f0 Elisabeth i\u0301 gja\u0301r. Hon dugdi v\u00e6l i\u0301 rokning, me\u00f0an eg dugdi v\u00e6l f\u00f8royskt, so vit hja\u0301lptu hv\u00f8rji a\u00f0rari."}, {"text_idx": "#000059", "text": "Me\u00f0an \u00f8ll spakuliga komu inn i\u0301 stovuna, fyrst genturnar, so dreingirnir, sat P\u00e6tur har og smi\u0301ltist. Teir seinastu, i\u00f0 komu inn vo\u0301ru sum vanligt David og Jan. P\u00e6tur sto\u0301\u00f0 skriva\u00f0i okkurt a\u0301 talvuna, og sa\u0301 ti\u0301 ikki, at Jan slo\u0301g Ja\u0301kup, ta\u0301 hann gekk framvi\u00f0 honum. Ta\u00f0 var eitt hart slag og Ja\u0301kup rodna\u00f0i av pi\u0301nu, men seg\u00f0i einki."}, {"text_idx": "#000065", "text": "\u201cHava tit hug at koma oman i\u0301 holuna aftan a\u0301 sku\u0301lati\u0301\u00f0?\u201d spurdi David."}, {"text_idx": "#000066", "text": "\u201cBara vit fy\u0301ra!\u201d svara\u00f0i Jan."}, {"text_idx": "#000074", "text": "Eg byrja\u00f0i so sma\u0301tt at angra ta\u00f0. Eg vildi helst ikki hava, at pa\u0301pi hansara buka\u00f0i hann, men eg hev\u00f0i veri\u00f0 so ill. Nu\u0301 visti eg ikki hvat eg skuldi gera. Eg kundi ikki siga honum, at ein si\u0301\u00f0a mangla\u00f0i, so visti hann ta\u00f0 var eg, so fekk eg bank. Men um eg einki seg\u00f0i, so fekk hann kanska bank."}, {"text_idx": "#000080", "text": "I\u0301 morgun buka\u00f0i so\u0301lin a\u0301 gluggan, og eg vakna\u00f0i av alduskvatlinum, so heimligt og f\u00f8royskt, hugsa\u00f0i eg og sl\u00f8kti sjo\u0301nvarpi\u00f0. Eg ba\u00f0 hana fara heim til seg sja\u0301lva, og skumpa\u00f0i eitt sindur undir hana. Men hon ti\u0301mdi ikki at vakna. Eg lat meg i\u0301 kl\u00e6\u00f0ini, tey lo\u0301gu a\u0301 go\u0301lvinum fl\u00f8kt saman vi\u00f0 hennara kl\u00e6\u00f0um. Hennara lilla bummullstrussir, og svarti silkibro\u0301sthaldari. Eg hati ta\u0301 konufo\u0301lk hava undirkl\u00e6\u00f0i sum ikki matja! Eg meini so vi\u00f0 eitt leygarkv\u00f8ld, og tu\u0301 fert i\u0301 by\u0301in, so veist tu\u0301, at m\u00f8guleikin fyri at onkur annar fer at lata teg u\u0301r undirkl\u00e6\u00f0unum, er r\u00e6ttiliga sannli\u0301kur, so kanst tu\u0301 for fanin finna kl\u00e6\u00f0i, sum matja. So eisini lilla bummull! Silki er fi\u0301nt, latex er fi\u0301nt, onkunti\u0301\u00f0 kann bummull aksepterast, men lilla! Eg haldi ikki."}, {"text_idx": "#000100", "text": "Klokkan ringdi inn til fyrsta ti\u0301ma. Teir ba\u0301\u00f0ir fo\u0301ru og lo\u0301tu meg standa eftir. Eg bardist vi\u00f0 ta\u0301rini."}, {"text_idx": "#000106", "text": "Jan slo\u0301\u00f0 nevan i\u0301 bu\u0301kin a\u0301 m\u00e6r. Eg bukka\u00f0i saman, men reisti meg skjo\u0301tt aftur. Eg visti, at um teir so\u0301u, at eg var bangin, so fo\u0301ru teir at arga meg restina av li\u0301vinum. Eg royndi at si\u0301ggja li\u0301kagla\u00f0ur u\u0301t: \u201cSja\u0301lvandi tori eg ta\u00f0!\u201d. Eg vildi ikki, men Nina fo\u0301r i\u0301hv\u00f8rtfall ikki at da\u0301ma meg, um eg fekk bank alla ti\u0301\u00f0ina, so eg noyddist at gera okkurt. Eg hopa\u00f0i, at klokkan fo\u0301r at ringja inn, at ein l\u00e6rari kom u\u0301t u\u0301r l\u00e6rarastovuni, okkurt."}, {"text_idx": "#000115", "text": "N\u00f8kur onnur ting eru hend i\u0301 dag, men einki sum eg ti\u0301mi at ke\u00f0a tykkum vi\u00f0. Nu\u0301 fari eg at skriva um revsing."}]